DW28 – ซื้อสุทธิ Call DW หุ้นไอซีทีในวันพฤหัสบดี
DW28 เผย วอลุ่ม DW พุ่ง 2.7 พันล้านบาทในวันพฤหัสบดี โดยหุ้นกลุ่มพลังงานและธนาคารปรับตัวขึ้นวานนี้ แต่ตลาดหุ้นยังถูกถ่วงด้วยแรงขายหุ้นไอซีที ซึ่งเป็นผลมาจากความยืดเยื้อของการประมูลใบอนุญาต 4G คลื่น 1800 ซึ่งมาสิ้นสุดลงในช่วงเวลา 19.00 น. ของวันพฤหัสบดี
13 พ.ย. 2558

แมคควอรี DW28 เผย วอลุ่ม DW พุ่ง 2.7 พันล้านบาทในวันพฤหัสบดี โดยหุ้นกลุ่มพลังงานและธนาคารปรับตัวขึ้นวานนี้ แต่ตลาดหุ้นยังถูกถ่วงด้วยแรงขายหุ้นไอซีที ซึ่งเป็นผลมาจากความยืดเยื้อของการประมูลใบอนุญาต 4G คลื่น 1800 ซึ่งมาสิ้นสุดลงในช่วงเวลา 19.00 น. ของวันพฤหัสบดี โดยความยืดเยื้อดังกล่าวส่งผลให้นักลงทุนกังวลว่าผู้เข้าร่วมประมูลจะต้องใช้เงินลงทุนในจำนวนสูงมากขึ้น และทำให้ราคาหุ้นปรับตัวลง
ทั้งนี้ การปรับตัวลงดังกล่าวทำให้ราคา Put DW พุ่งขึ้นเป็นจำนวนมาก ตัวอย่างเช่น ADVA28P1604A +21.4% เทียบกับหุ้นอ้างอิงที่ปรับตัวลง –6.6% เป็นต้น ทั้งนี้ PTT28C1602A +1.7% KBAN28C1603A +10.7% เทียบกับหุ้นอ้างอิงที่ปรับตัวขึ้น +1.8% และ +2.3%
อย่างไรก็ตาม สำหรับการซื้อขาย SET50 DW มีวอลุ่มเทรดหนาแน่น แต่ลดลงเล็กน้อยจากวันพุธ โดยมูลค่าการซื้อขาย DW ที่อ้างอิง SET50 สูงถึง 53.7% ของมูลค่าการซื้อขาย DW ทั้งหมด ลดลงเล็กน้อยจากระดับ 60.5% ในวันพุธ
โดยเป็นผลมาจากการที่นักลงทุนหันไปให้ความสนใจ DW บนหุ้นรายตัวที่อ้างอิงหุ้นไอซีที พลังงาน และธนาคาร  แต่การซื้อขายโดยรวมยังคงมีทั้ง Call และ Put ในจำนวนใกล้เคียงกัน โดย DW28 ที่เกี่ยวข้องได้แก่ S5028C1512A S5028P1512B
ด้านข้อมูลการซื้อขาย DW28 วานนี้ พบว่าการปรับตัวลงแรงของหุ้นอ้างอิงส่งผลให้นักลงทุนซื้อสุทธิ Call DW เช่น ADVA28C1603A JAS28C1602A และ ADVA28C1602A ตามลำดับ ขณะที่มีแรงขายสุทธิใน Call DW หุ้นธนาคาร หลังการปรับตัวขึ้นของหุ้นอ้างอิง เช่น KBAN28C1603A SCB28C1601A และ KTB28C1512A เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 46,029.81 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,745.93 ล้านบาท
คิดเป็น 6.0%